Document ID: /roh_data/filtered/fineweb-2-filterrobots_roh.jsonl.gz/9400

En il chantun Argovia dastgan clubs e bars laschar entrar maximalmain 100 giasts. Questa mesira vul il chantun ussa prolungar fin la fin settember. Era l'obligaziun da separar ils visitaders en secturs da maximalmain 100 persunas tar occurrenzas pli grondas restia. Sin stgalim naziunal èn occurrenzas grondas puspè lubidas a partir da l'october.
La situaziun actuala dettia nagina raschun d'abolir las mesiras, uschia il departament da sanadad da l'Argovia. Cun questas mesiras hajan ins fatg bunas experientschas e pudì evitar erupziuns dal virus pli grondas.